காதல் சொல்லப்பட வார்த்தைகளில் இத்தனை கவனம் காக்கும் திருச்செல்வன், இந்திராவை வேறொருவர் பெண் பார்க்க வந்த நிகழ்வில்கூட ஒருவித ஏமாற்றம் கலந்த உடல்மொழியோடுதான் பார்த்திருப்பான். இருவரின் விருப்பங்களும் மேகத்தினுள் உள்ள நிலவைப்போல மறைந்திருக்கிறது. இந்திராவும் வெளிக்காட்டாமல் திருச்செல்வனும் பிடிகொடுக்காமல் இருப்பதால், அரங்கேறாமல் இருக்கின்றன இருவருக்குமான விருப்பப் பரிமாற்றங்கள். விருப்பங்கள் என்பது, மறைத்துவைக்கும் காற்றைப்போன்றது. அவை `காரணம்' எனும் சிறுவெளிக்காக மட்டுமே காத்திருக்கிறது. காதலுக்கான காரணங்களை காதல்மொழியில் சொல்வதைப்போல் ஒரு திருமணத்துக்கான காரணத்தைப் பழமொழிகளில் காட்டியவர் மணிரத்னம்.